**OŠ „Matija Gubec“ Jarmina**

**Upisi u srednje škole 2021./2022.**

MOGUĆE PRIJAVITI MAKSIMALNO 6 PROGRAMA!

1. Elementi za vrednovanje prilikom upisa

* zajednički
* dodatni
* posebni
  1. **zajednički elementi (ocjene**)– prosjeci svih zaključnih ocjena 5., 6., 7. i 8. razreda zaključenih na dvije decimale

**Za upis u strukovne smjerove u *trajanju manjem od tri godine* vrednuje se:**

* zajednički element – maksimalno 20 bodova
* nema bodovnog praga

**Za upis u strukovne smjerove i smjerove za vezane obrte (smjerovi s praktičnom nastavom) u trajanju od najmanje tri godine vrednuje se:**

* zajednički element – maksimalno 20 bodova
* zaključne ocjene 7. i 8. razreda iz matematike, hrvatskoga jezika i prvog stranog jezika -maksimalno 30 bodova
* ukupno: maksimalno 50 bodova
* nema bodovnog praga

**Za upis u gimnazije i strukovne smjerove u trajanju od najmanje četiri godine vrednuje se:**

* zajednički element - maksimalno 20 bodova
* zaključne ocjene 7. i 8. razreda iz matematike, hrvatskoga jezika i prvog stranog jezika - maksimalno 30 bodova
* zaključne ocjene 7. i 8. razreda iz triju predmeta posebno značajnih za upis u određeni smjer – dva propisuje ministarstvo, a jedan srednja škola - maksimalno 30 bodova
* ukupno: maksimalno 80 bodova
* škola može propisati bodovni prag – pratiti na oglasnoj ploči srednje škole, web stranici srednje škole ili kontaktirati srednju školu)!
  1. **dodatni elementi** – rezultati natjecanja iz znanja, športskih natjecanja i dodatnih provjera – bodovi se dodaju na ukupan broj bodova iz zajedničkog elementa.

Natjecanja iz znanja:

* 1., 2. ili 3. mjesto kao pojedinac na državnom ili međunarodnom natjecanju u 5., 6., 7. ili 8. razredu – izravan upis
* 1., 2. ili 3. mjesto kao član skupine na nekom državnom natjecanju – 1. mjesto donosi 4 boda, 2. mjesto 3 boda i 3. mjesto 2 boda
* sudjelovanje na državnom ili međunarodnom natjecanju – 1 bod

Športska natjecanja (u organizaciji Školskog športskog saveza):

* 1. mjesto ekipno na državnom športskom natjecanju – 3 boda
* 2.mjesto ekipno na državnom športskom natjecanju – 2 boda
* 3. mjesto ekipno na državnom športskom natjecanju – 1 bod

Dodatne provjere znanja – traže ih umjetničke ili glazbene škole, ali i redovne srednje škole ako smjer traži određene tjelesne ili govorne sposobnosti ili provjeru znanja prvog stranog jezika ako ga učenik nije učio u osnovnoj školi najmanje 4 godine– ako srednja škola bude zahtijevala dodatne provjere, onda je to dužna objaviti na svojim web stranicama i oglasnoj ploči.

* 1. **posebni elementi** – odnosi se na kandidate koji su školovanje završili u otežanim životnim uvjetima (dodaje se jedan bod prilikom upisa).
* zdravstvene teškoće za učenike koji su se školovali po redovnom programu, ali ih je bolest ili liječenje spriječilo u pohađanju nastave ili bi im utjecalo na izbor srednje škole– mišljenje Hrvatskog zavoda za zapošljavanje
* jedan ili oba dugotrajno teško bolesna roditelja – liječnička potvrda obiteljskog liječnika
* dugotrajno nezaposlena oba roditelja – potvrda Hrvatskog zavoda za zapošljavanje
* samohrani roditelj korisnik socijalne skrbi – potvrda o korištenju pomoći ili bilo koji drugi akt Centra za socijalnu skrb koji potvrđuje situaciju
* jedan roditelj preminuo – smrtni list ili izvadak iz matice umrlih
* život bez roditelja ili roditeljske skrbi – potvrda Centra za socijalnu skrb

**AKO UČENIK ISPUNJAVA OVE UVJETE, DOKUMENTACIJU JE POTREBNO DOSTAVITI RAZREDNIKU U OSNOVNU ŠKOLU KAKO BI SMO JU UPISALI U SUSTAV (PO KALENDARU UPISA MORA BITI DOSTAVLJENA NAJKASNIJE DO 1.7.). U ŠKOLI ĆEMO JU KOPIRATI I VRATITI VAM ORIGINAL KOJI ĆETE PRILIKOM UPISA ODNIJETI U SREDNJU ŠKOLU!**

* 1. **Neke srednje škole mogu imati** određene dodatne uvjete:

**-**potvrda medicine rada – plaća se oko 200-300 kn, potrebna samo jedna;

**-**potvrda nadležnog školskog liječnika (Hrvatski zavod za javno zdravstvo Vinkovci – školska medicina, Zvonarska ulica 57), besplatna, potrebna samo jedna. Zbog pandemijskih uvjeta, prošle godine je služba za školsku medicinu slala potvrde direktno u srednju školu, a za ovu godinu još nemamo informaciju o tome. Bit ćete pravovremeno obavješteni;

-ugovor o naukovanju – potpisuju ga obrtnik i roditelj učenika u 4 primjerka (roditelj, obrtnik, srednja škola i Ministarstvo poduzetništva i obrta) – za sklapanje ugovora potrebno donijeti ovjerenu presliku svjedodžbe 8. razreda i potvrdu medicine rada, a srednje škole su dužne objaviti popise i mjesta obrtnika kod kojih se izvodi praktična nastava;

- NAVEDENI UVJETI ODNOSE SE NA SMJEROVE KOJI ZAHTIJEVAJU PARALELNO POHAĐANJE PRAKSE KOD LICENCIRANOG OBRTNIKA – srednje škole su dužne navesti ove uvjete u natječajima za upis i bit će vidljive u sustavu upisa

- također, neke srednje škole imaju pravo zahtijevati plaćanje određenih dodatnih materijala potrebnih za pohađanje srednjoškolskih programa.

1. **Kalendar upisa**

LJETNI UPISNI ROK

**24.5.2021.** – početak prijava kandidata u sustav (provjera podataka).

**25.6.2021.** – početak prijava obrazovnih programa u osnovnoj školi, učenici prijavljuju programe iz svojih domova. U slučaju da nemate pristup internetu, računalu ili Vam je nešto nejasno, obratite se nama u školu svaki radni dan od 8 do 12h.

**1.7.2021.** – rok za dostavu dokumentacije za dodatna prava (**v. 1.3. Posebni element** - smrtni list, potvrda HZZ, potvrde CSS...) – dostaviti razredniku u osnovnu školu, original ostavljate sebi i nosite u srednju školu prilikom upisa.

**28.6.2021**. – završetak prijava obrazovnih programa koji zahtijevaju dodatne provjere (npr. provjere znanja iz stranog jezika ako ga učenik nije učio najmanje četiri godine u osnovnoj školi, a srednja škola zahtijeva poznavanje tog stranog jezika)– pratiti mrežne stranice srednjih škola i kontaktirati ih

**29.6.-1.7.2021**. – provođenje dodatnih provjera i ispita, unos podataka - u srednjim školama, pratiti uvjete

**5.7.2021**. – Unos prigovora na osobne podatke, ocjene, natjecanja, rezultate dodatnih provjera i podatke na temelju kojih se ostvaruju dodatna prava za upis (usmeno razrednicima u osnovnoj školi, pisanim putem srednjoškolskim povjerenstvima i pisanim putem CARnet-u)

**6.7.2021.** – brisanje kandidata koji nisu zadovoljili preduvjete – ocjene 8. razreda, npr. ako učenik bude upućen na popravni ispit (8. mjesec) ili učenik nije pristupio ili položio dodatnu provjeru u srednjoj školi

**7.- 9. 7.2021.** – zaključavanje odabira obrazovnih programa i početak ispisa prijavnica. Prijavnicu može ispisati i učenik sam iz sustava upisa, potpisati ju zajedno s roditeljem koji fotografiranu/skeniranu prijavnicu šalje na e-mail adresu osnovne škole i to s e-mail adrese koja se nalazi u e-Dnevniku. O mogućnostima ispisa i zaprimanja prijavnice više u brošuri [https://www.upisi.hr/docs/Publikacija\_redoviti.pdf na 20](https://www.upisi.hr/docs/Publikacija_redoviti.pdf%20na%2020). stranici.

Također, prijavnicu može ispisati razrednik i dati na potpis učeniku i roditelju **8.7. u 8h** prilikom podjele svjedodžbi. Krajnji rok za dostavu potpisanih prijavnica je 9.7., najvjerovatnije do 12h.

**9.7.2021.** – brisanje kandidata iz sustava koji nisu dostavili potpisanu prijavnicu

**10.7.2021. – objava konačnih ljestvica poretka!**

**12.-14.7.2021**. – dostava upisnica (obrazac o upisu – samostalno ispisati iz sustava upisa) u srednje škole – obvezno za sve srednje škole! – odnijeti u srednju školu u koju se učenik upisao. Srednja škola može odrediti poseban datum za provedbu upisa unutar ovog termina, zato treba pratiti obavijesti na mrežnim stranicama srednjim škola ili ih kontaktirati.

**12.-14.7.2021**. – dostava dodatne dokumentacije: potvrda medicine rada i/ili potvrda školske medicine i/ili ugovora o naukovanju i/ili dokumentacije kojom se ostvaruju dodatna prava za upis (**v. 1.3. Posebni element**) ako je upisana srednja škola koja to zahtijeva! – odnijeti prilikom upisa u srednju školu.

**AKO SE POTPISANA UPISNICA I DODATNA DOKUMENTACIJA NE DOSTAVE U ROKU, KANDIDAT GUBI PRAVO UPISA U LJETNOM ROKU!**

**15.7.2021.** – objava okvirnog broja slobodnih mjesta za jesenski upisni rok

**10.8.2021. –** službena objava mjesta za jesenski upisni rok

JESENSKI UPISNI ROK:

**21.8.2021**. – početak prijava u sustav i prijava obrazovnih programa

**23.8.2021.** - rok za dostavu dokumentacije za dodatna prava (**v. 1.3. Posebni element** - smrtni list, potvrda HZZ, potvrde CSS...) – dostaviti razredniku u osnovnu školu

**24.8.2021.** - završetak prijava obrazovnih programa koji zahtijevaju dodatne provjere – pratiti mrežne stranice srednjih škola i kontaktirati ih

**25.8.2021**. - provođenje dodatnih provjera i ispita, unos podataka - u srednjim školama, pratiti uvjete

**25.8.2021**. - unos prigovora na pogrešno unešene ocjene, osobne podatke, rezultate dodatnih provjera... (usmeno razrednicima, pisanim putem srednjoškolskim povjerenstvima i pisanim putem CARnet-u), završetak unosa rezultata popravnih ispita, brisanje kandidata koji nisu zadovoljili preduvjete (npr. učenik ne položi popravni ispit)

**26.8.2021**. - zaključavanje odabira obrazovnih programa i početak ispisa prijavnica

**27.8.2021**. - krajnji rok za dostavu potpisanih prijavnica (potpisuju roditelj i učenik) razrednicima u osnovnu školu, brisanje kandidata koji nisu dostavili potpisanu prijavnicu

**28.8.2021.** - **objava konačnih ljestvica poretka**

**30.-31.8.2021**. - dostava potvrda medicine rada, potvrda školske medicine, ugovora o naukovanju i dokumentacije kojom se ostvaruju dodatna prava za upis (**v. 1.3. Posebni element**) ako je upisana srednja škola koja to zahtijeva! – odnijeti u srednju školu u koju se učenik upisao

**30.-31.8.2021.** - dostava upisnica (samostalno ispisati iz sustava upisa) u srednje škole – obvezno za sve srednje škole! – odnijeti u srednju školu u koju se učenik upisao

**1.9.2021.** – objava slobodnih upisnih mjesta nakon jesenskog upisnog roka

NAKNADNI UPISNI ROK – **2. – 24.9.2021.** (na pisanu zamolbu kandidata i roditelja srednjoj školi ako bude slobodnih mjesta)

1. SAVJETI

Poštovani roditelji i učenici,

kako već godinama nema tiskanih brošura o upisima, pripremili smo Vam ovaj podsjetnik i izvukli najvažnije stvari vezane za upis u srednje škole. Zbog pandemijskih uvjeta promijenili su se i neki načini dostave dokumentacije pa Vas, poučeni prošlogodišnjim iskustvom, molimo da redovito pratite [www.upisi.hr](http://www.upisi.hr) i brošuru  [„Prijave i upisi kandiata u srednje škole za školsku godinu 2021./2022. – Idemo u srednju!“](https://www.upisi.hr/docs/Brosura-2015.pdf). Potrebno je povremeno otići i na web stranice srednjih škola jer će na njima biti objavljeni podaci poput popisa licenciranih tvrtki za odrađivanje prakse i sl. Također, povremeno zatražite od svog djeteta da Vam pokaže rang ljestvicu kako bi ste bili u toku, te obavijesti koje će biti objavljivane na lijevoj strani stranice [www.upisi.hr](http://www.upisi.hr) (iz prijašnjeg iskustva znamo da se mogu dogoditi promjene, te neka obavijest koju ste pročitali u brošuri više neće vrijediti). Ukoliko kući nemate internet ili zbog nekog drugog razloga niste u mogućnosti pristupiti ovoj stranici, slobodno se obratite našoj školi (215-107 ili osobni dolazak) pa ćemo Vam omogućiti da pogledate stvari koje Vas zanimaju ili Vam ispisati neki dokument (tražite razrednike, učiteljicu informatike ili pedagoga). U slučaju tehničkih poteškoća, obratite se CARnet-ovoj službi za korisnike na broj 01 6661 500 ili na e-mail [helpdesk@skole.hr](mailto:helpdesk@skole.hr) (radno vrijeme službe za korisnike: PON-PET 8:00h -20:00h). U dogledno vrijeme dobiti ćete još jednu ovakvu brošuru s novim informacijama i datumima (do tada bi srednje škole trebale objaviti svoje termine upisa).

Povjerenstvo za upise u srednju školu OŠ „Matija Gubec“ Jarmina

**Hvala i sretno!**